Ar 180 ócáid idir Eanáir agus Lúnasa i mbliana, chomhairligh an carthanas tithíochta Focus Ireland do theaghlaigh gan aon áras cónaithe dídean a lorg i stáisiúin Ghardaí, a tugadh le fios inniu. 21 de na teaghlaigh sin a chaith an oíche leis na Gardaí.

Is í an Teachta Dála Jan O'Sullivan ó Pháirtí an Lucht Oibre a chuir na figiúirí seo faoi bhráid Choiste Tithíochta an Oireachtais inniu.

Tá bille dréachtaithe ag Jan O'Sullivan faoina gcuirfí dualgas dlíthiúil ar na húdaráis tithíochta gníomhú chun leas páistí nuair atá a dteaghlaigh fágtha gan dídean.

Chuir sí an bille os comhair na Dála anuraidh agus ritheadh an t-am sin é. Léirigh baill den Choiste Tithíochta tacaíocht traspháirtí don bhille inniu.